proxectonos/corpus_dominio_legal_administrativo_tmp huggingface dataset:
EXTRACTO da Resolución do 18 de xullo de 2023 pola que se aproban as bases reguladoras das axudas para os gastos notariais e de inmatriculación rexistral de predios agroforestais obxecto de permutas de especial interese agrario, en réxime de concorrencia non competitiva, e se convocan para o ano 2023 (código de procedemento MR709B).
Axencia Galega de Desenvolvemento Rural — III. Outras disposicións — 08/08/2023

BDNS (Identif.): 711474.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Poden ser persoas beneficiarias as que acrediten, mediante resolución da persoa titular da dirección da Axencia Galega de Desenvolvemento Rural, o especial interese agrario da permuta.
Ademais, deben estar ao día nas obrigas tributarias coa AEAT, nos pagamentos coa Seguridade Social e no pagamento das débedas coa Administración pública da Comunidade Autónoma.
Non poderán acceder a estas axudas as persoas que se atopen afectadas por algunha das circunstancias previstas nos artigos 10.2 e 10.3 da Lei 9/2007, do 13 de xuño, de subvencións de Galicia.
Segundo. Obxecto
O obxecto é regular o procedemento para a concesión das axudas para os gastos notariais e de inmatriculación rexistral de predios agroforestais obxecto de permutas de especial interese agrario, en réxime de concorrencia non competitiva, así como convocar as axudas para o ano 2023.
Terceiro. Bases reguladoras
Resolución do 18 de xullo de 2023 pola que se aproban as bases reguladoras das axudas para os gastos notariais e de inmatriculación rexistral de predios agroforestais obxecto de permutas de especial interese agrario, en réxime de concorrencia non competitiva, e se convocan para o ano 2023 (código de procedemento MR709B).
Cuarto. Contía
O importe asignado á convocatoria de 2023 é de cincuenta mil euros (50.000 €) e imputarase ás aplicacións orzamentarias 14.A1.712A.781.0 (42.500 €) e 14.A1.712A.770.0 (7.500 €), código de proxecto 2023-00005, dos orzamentos da Axencia Galega de Desenvolvemento Rural.
Quinto. Prazo de presentación de solicitudes
O prazo para presentar as solicitudes para a convocatoria de 2023 iniciarase o día seguinte ao da publicación no DOG da Resolución do 18 de xullo de 2023 e rematará o 16 de outubro de 2023. Se o último día do prazo for inhábil, entenderase prorrogado ao primeiro día hábil seguinte.
Sexto. Outros datos
A concesión de axudas tramitarase en réxime de concorrencia non competitiva.
A axuda cubrirá os gastos notariais de outorgamento da escritura de permuta e mais os gastos rexistrais de inscrición da permuta, así como, de ser o caso, de inmatriculación dos predios permutados.
Santiago de Compostela, 18 de xullo de 2023
ORDE do 27 de xullo de 2023 pola que se modifica a autorización do CPR Eirís, da Coruña.
Consellería de Cultura, Educación, Formación Profesional e Universidades — III. Outras disposicións — 08/08/2023

A representación da titularidade do CPR Eirís, da Coruña, solicita a modificación da autorización para impartir o bacharelato da modalidade de Artes, vía de Artes Plásticas, Imaxe e Deseño.
Logo da tramitación do expediente, de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1.
Modificación da autorización
Modificar a autorización do centro para impartir o bacharelato da modalidade de Artes, vía de Artes Plásticas, Imaxe e Deseño, quedando o centro configurado como se detalla a seguir:
Denominación xenérica: centro privado (CPR).
Denominación específica: Eirís.
Código: 15004125.
Domicilio: rúa Castaño de Eirís, 1.
Localidade: A Coruña.
Concello: A Coruña.
Código postal: 15009.
Provincia: A Coruña.
Titular: Eirís, S.L.
Composición resultante:
Educación infantil: 6 unidades do segundo ciclo.
Educación primaria: 12 unidades.
Educación secundaria obrigatoria: 8 unidades.
Bacharelato: 6 unidades das seguintes modalidades:
• Ciencias e Tecnoloxía.
• Humanidades e Ciencias Sociais.
• Artes: vía de Artes Plásticas, Imaxe e Deseño.
Artigo 2.
Inicio da actividade
Para a posta en funcionamento das ensinanzas que se autorizan, a Xefatura Territorial da Consellería de Cultura, Educación, Formación Profesional e Universidades da Coruña, logo do informe do Servizo Territorial de Inspección Educativa, aprobará expresamente a relación de persoal que impartirá docencia.
Artigo 3.
Inscrición no rexistro de centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4.
Revisión da autorización
O centro queda obrigado ao cumprimento da normativa vixente e a solicitar a oportuna revisión cando se teña que modificar calquera dos datos que se sinalan nesta orde.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 27 de xullo de 2023
RESOLUCIÓN do 1 de agosto de 2023 pola que se modifica a Resolución do 4 de xullo de 2023 pola que se convocaron cursos de linguaxe administrativa galega dirixidos ao persoal da seguridade pública de Galicia.
Academia Galega de Seguridade Pública — III. Outras disposicións — 08/08/2023

O día 11 de xullo de 2023, o Diario Oficial de Galicia número 131 fixo pública a Resolución do 4 de xullo de 2023 pola que se convocaron cursos de linguaxe administrativa galega dirixidos ao persoal da seguridade pública de Galicia.
Vistas as solicitudes recibidas,
Modificar a base primeira da dita convocatoria no senso que a seguir se indica:
A Estrada, 1 de agosto de 2023
ORDE do 28 de xullo de 2023 pola que se amplía a dotación orzamentaria das subvencións convocadas ao abeiro da Orde do 14 de abril de 2023 pola que se establecen as bases reguladoras para a concesión, en réxime de concorrencia competitiva, das subvencións para o fomento da comercialización da artesanía galega e se convocan para o ano 2023 (código de procedemento IN201G) (Diario Oficial de Galicia número 82, do 28 de abril).
Consellería de Economía, Industria e Innovación — III. Outras disposicións — 08/08/2023

A Orde do 14 de abril de 2023, publicada no Diario Oficial de Galicia núm. 82, do venres, 28 de abril, establece as bases reguladoras para a concesión, en réxime de concorrencia competitiva, das subvencións para o fomento da comercialización da artesanía galega e se convocan para o ano 2023 (código de procedemento IN201G) (DOG núm. 82, do 28 de abril).
No artigo 1.3 da convocatoria e artigo 2 do anexo I das bases reguladoras establécese que para a concesión destas subvencións destínase un crédito total de 265.000,00 € que será imputado ás aplicacións orzamentarias seguintes dos orzamentos xerais da Comunidade Autónoma para o ano 2023:
Por outra banda, no artigo 1.4 da orde sinálase que as anteditas cantidades poderanse incrementar en función das solicitudes presentadas e de acordo coa dispoñibilidade de crédito. Nestes casos publicarase a ampliación de crédito polos mesmos medios que a orde de convocatoria, sen que tal publicidade implique a apertura de prazo para presentar novas solicitudes nin o inicio dun novo cómputo de prazo para resolver.
Co obxecto de poder amparar o maior número de solicitudes, e posto que a dotación inicial resulta insuficiente, cómpre mediante esta orde incrementar a dotación orzamentaria consignada inicialmente dada a existencia de remanentes de créditos incluídos en programas do mesmo servizo.
A teor do exposto, en virtude das competencias que ten atribuídas a Consellería de Economía, Industria e Innovación en materia de comercio interior, e no exercicio das atribucións que me foron conferidas
Artigo único. Financiamento
1. Amplíase a dotación orzamentaria prevista na Orde do 14 de abril de 2023 pola que se establecen as bases reguladoras para a concesión, en réxime de concorrencia competitiva, das subvencións para o fomento da comercialización da artesanía galega e se convocan para o ano 2023 (código de procedemento IN201G).
2. O incremento da dotación será de 37.000,00 € con cargo á aplicación orzamentaria 05.04.751A.770.3, «Comercialización da Artesanía de Galicia. Obradoiros artesanais» dos orzamentos xerais da Comunidade Autónoma de Galicia para o ano 2023.
Unha vez efectuado este incremento, o importe da dotación orzamentaria da aplicación 05.04.751A.770.3 ascende a 187.000,00 € e o importe total da orde de axudas ascende a 302.000,00 €.
Disposición derradeira única. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 28 de xullo de 2023
ORDE do 28 de xullo de 2023 pola que se modifica a autorización, por cambio de titularidade, do centro privado María Auxiliadora, de Lugo.
Consellería de Cultura, Educación, Formación Profesional e Universidades — III. Outras disposicións — 08/08/2023

Mediante escritura pública notarial do 18 de abril de 2023, a entidade Instituto Hijas de María Auxiliadora, titular do centro privado (CPR) María Auxiliadora, de Lugo, cede a súa titularidade ao Seminario Menor del Sacratísimo Corazón de Jesús y la Inmaculada Virgen María de Lugo.
De conformidade coa solicitude de cambio de titularidade formulada e logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1.
Cambio de titularidade
Autorizar a modificación da autorización por cambio de titularidade do CPR María Auxiliadora, Lugo, código do centro 27006243, a favor do Seminario Menor del Sacratísimo Corazón de Jesús y la Inmaculada Virgen María de Lugo.
O cambio de titularidade non afectará o réxime de funcionamento do centro.
Artigo 2.
Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 3.
Revisión da autorización
O centro queda obrigado ao cumprimento da normativa vixente e a solicitar a oportuna revisión cando se teñan que modificar calquera dos datos que se sinalan nesta orde.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 28 de xullo de 2023
RESOLUCIÓN do 28 de xullo de 2023, da Dirección Xeral de Relacións Laborais, pola que se procede á publicación das subvencións concedidas en virtude da Orde do 31 de decembro de 2022 pola que se establecen as bases reguladoras do Programa de axudas para implantar a igualdade laboral, a conciliación e a responsabilidade social empresarial (RSE), e se procede á súa convocatoria para o ano 2023 (códigos de procedemento TR357C, TR357D e TR357B).
Consellería de Promoción do Emprego e Igualdade — III. Outras disposicións — 08/08/2023

De conformidade co disposto no artigo 15 da Lei 9/2007, do 13 de xuño, de subvencións de Galicia, resólvese proceder á publicación das subvencións concedidas que se indican no anexo a esta resolución.
Finalidade da subvención: esta orde ten por obxecto a concesión de axudas e incentivos ás pemes, incluídas persoas traballadoras autónomas con persoas traballadoras a cargo, para:
Liña I: elaboración e implantación de plans de igualdade.
Liña II: conciliación.
Subliña 1: incentivos para fomento do teletraballo.
Subliña 2: incentivos para fomento da flexibilidade horaria.
Subliña 3: subvencións para a adquisición de elementos tecnolóxicos que posibiliten o teletraballo.
Liña III: certificacións de RSE.
Norma reguladora: Orde do 31 de decembro de 2022 pola que se establecen as bases reguladoras do Programa de axudas para implantar a igualdade laboral, a conciliación e a responsabilidade social empresarial (RSE), e se procede á súa convocatoria para o ano 2023 (códigos de procedemento TR357C, TR357D e TR357B) (
Diario Oficial de Galicia
núm. 29, do 10 de febreiro de 2023).
Aplicación orzamentaria:
Crédito orzamentario: 1.400.000,00 €, que se distribúen en:
Santiago de Compostela, 28 de xullo de 2023
Liña I
Liña II-subliña 1
Liña II-subliña 2
Liña II-subliña 3
Liña III
RESOLUCIÓN do 28 de agosto de 2023, da Dirección Xeral de Relacións Institucionais e Parlamentarias, pola que se ordena a publicación do Acordo do 11 de agosto de 2023 da Comisión Bilateral de Cooperación Administración Xeral do Estado-Comunidade Autónoma de Galicia, en relación coa Lei 12/2023, do 24 de maio, polo dereito á vivenda.
Vicepresidencia Primeira e Consellería de Presidencia, Xustiza e Deportes — III. Outras disposicións — 15/09/2023

Consonte o establecido no artigo 33 da Lei orgánica 2/1979, do 3 de outubro, do Tribunal Constitucional, modificado pola Lei orgánica 1/2000, do 7 de xaneiro, esta dirección xeral dispón a publicación no
Diario Oficial de Galicia
do Acordo que figura como anexo a esta resolución.
Santiago de Compostela, 28 de agosto de 2023
A Comisión Bilateral de Cooperación Administración Xeral do Estado-Comunidade Autónoma de Galicia adoptou o seguinte acordo:
1º. Iniciar negociacións para resolver as discrepancias manifestadas en relación cos artigos 3, 8.c), 11.2, 15.1.d), 16, 18.2, 18.3, 18.4, 19, 27, 28, 29, disposición adicional terceira, disposición transitoria primeira, disposición transitoria segunda, disposición transitoria terceira, disposición derradeira cuarta, disposición derradeira quinta e disposición derradeira sétima da Lei 12/2023, do 24 de maio, polo dereito á vivenda.
2º. Designar un grupo de traballo para propoñer á Comisión Bilateral de Cooperación a solución que proceda.
3º. Comunicar este acordo ao Tribunal Constitucional para os efectos previstos no artigo 33.2 da Lei orgánica 2/1979, do 3 de outubro, do Tribunal Constitucional, así como inserir o presente acordo no
Boletín Oficial del Estado
e no
Diario Oficial de Galicia
.
RESOLUCIÓN do 5 de setembro de 2023 pola que se publican os convenios de colaboración asinados no segundo cuadrimestre de 2023.
Axencia Galega de Desenvolvemento Rural — III. Outras disposicións — 12/09/2023

De conformidade co disposto no artigo 15 da Lei 1/2016, do 18 de xaneiro, de transparencia e bo goberno, publícase a relación dos convenios de colaboración que asinou a Axencia Galega de Desenvolvemento Rural no segundo cuadrimestre de 2023 e que figuran no anexo.
Santiago de Compostela, 5 de setembro de 2023
RESOLUCIÓN do 13 de setembro de 2023 pola que se publica o estado de execución do orzamento da Comunidade Autónoma e as súas modificacións, e a situación da tesouraría e movementos por operacións orzamentarias e extraorzamentarias correspondentes ao primeiro trimestre de 2023.
Consellería de Facenda e Administración Pública — III. Outras disposicións — 22/09/2023

De acordo co previsto no artigo 117 do texto refundido da Lei de réxime financeiro e orzamentario de Galicia, aprobado polo Decreto lexislativo 1/1999, do 7 de outubro, dáse publicidade do estado de execución do orzamento da Comunidade Autónoma e as súas modificacións, e a situación de tesouraría e movementos por operacións orzamentarias e extraorzamentarias correspondentes ao primeiro trimestre de 2023, que figuran como anexo a esta resolución.
Santiago de Compostela, 13 de setembro de 2023
ORDE do 31 de xullo de 2023 pola que se dispón o cesamento dunha vogal do Consello de Administración da Autoridade Portuaria de Vigo.
Consellería do Mar — II. Autoridades e persoal — 09/08/2023

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia, do 16 de setembro de 2010, faculta a persoa titular da consellería competente en materia de portos para o exercicio das devanditas competencias.
Mediante a Orde do 29 de outubro de 2010 determinouse que, en representación dos municipios en cuxo termo está localizada a zona de servizo do porto, se integrarían no Consello de Administración da Autoridade Portuaria de Vigo dous vogais, un por parte do Concello de Vigo, e outro, con alternancia cada dous anos, por parte dos concellos de Redondela e Moaña. Transcorrido o período de tempo antes indicado, cómpre efectuar un novo nomeamento.
Polo exposto, en exercicio da facultade atribuída,
O cesamento de Digna Rosa Rivas Gómez como vogal representante do Concello de Redondela no Consello de Administración da Autoridade Portuaria de Vigo, agradecéndolle os servizos prestados.
Santiago de Compostela, 31 de xullo de 2023
ORDE do 31 de xullo de 2023 pola que se dispón o nomeamento dunha vogal do Consello de Administración da Autoridade Portuaria de Vigo.
Consellería do Mar — II. Autoridades e persoal — 09/08/2023

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das ditas competencias.
Mediante a Orde do 29 de outubro de 2010 determinouse que, en representación dos municipios en cuxo termo está localizada a zona de servizo do porto, se integrarían no Consello de Administración da Autoridade Portuaria de Vigo dous vogais, un por parte do Concello de Vigo e outro, con alternancia cada dous anos, por parte dos concellos de Redondela e Moaña. Transcorrido o período de tempo antes indicado, cómpre efectuar un novo nomeamento.
Polo exposto, en exercicio da facultade atribuída, por proposta do Concello de Moaña,
O nomeamento de Leticia Santos Paz como vogal representante do Concello de Moaña no Consello de Administración da Autoridade Portuaria de Vigo.
Santiago de Compostela, 31 de xullo de 2023
ORDE do 31 de xullo de 2023 pola que se dispón a renovación dun vogal do Consello de Administración da Autoridade Portuaria da Coruña.
Consellería do Mar — II. Autoridades e persoal — 09/08/2023

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia, do 16 de setembro de 2010, faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta da Federación de Servizos, Mobilidade e Consumo de UGT Galicia (FeSMC-UGT Galicia),
A renovación de José Ramón Piñeiro Rodríguez como vogal no Consello de Administración da Autoridade Portuaria da Coruña, en representación das organizacións sindicais.
Santiago de Compostela, 31 de xullo de 2023
DECRETO 120/2023, do 4 de agosto, polo que se nomea conselleiro maior do Consello de Contas de Galicia a Juan Carlos Aladro Fernández.
Presidencia da Xunta de Galicia — II. Autoridades e persoal — 07/08/2023

En virtude do disposto no artigo 8.1 da Lei de Galicia 6/1985, do 24 de xuño, do Consello de Contas, e de conformidade coa proposta formulada polo Pleno do Consello de Contas de Galicia e acordada na súa sesión do 2 de agosto de dous mil vinte e tres,
Nomear conselleiro maior do Consello de Contas de Galicia a Juan Carlos Aladro Fernández.
Santiago de Compostela, catro de agosto de dous mil vinte e tres
CORRECCIÓN DE ERROS. Resolución do 29 de xuño de 2023 pola que se establecen as bases reguladoras para a concesión, en réxime de concorrencia competitiva, das axudas para a mellora da capacidade de innovación das empresas en Galicia, a través do financiamento das actividades integradas en plans de deseño para a innovación e a sustentabilidade e plans de innovación en procesos e organización (Deseñapeme e Innovapeme), cuxa actividade se enmarca nas prioridades estratéxicas da RIS3, e se procede á súa convocatoria para o ano 2023 (código de procedemento IN848D).
Axencia Galega de Innovación — III. Outras disposicións — 04/08/2023

Advertidos erros na Resolución do 29 de xuño de 2023, publicada no
Diario Oficial de Galicia
número 132, do 12 de xullo de 2023, cómpre efectuar as seguintes correccións:
– Na páxina 42850, no artigo 13.1.i), onde di:
«Tamén, como documentación complementaria, deberase achegar para cada unha das empresas vinculadas ou asociadas a documentación das letras c), d), f), g) deste artigo».
Debe dicir:
«Tamén, como documentación complementaria, deberase achegar para cada unha das empresas vinculadas ou asociadas a documentación das letras e), g) e h) deste artigo».
– Na páxina 42890, no punto 4 da Liña 2 do anexo I, onde di:
«4. Validación a través de pilotos de implementación de novos métodos organizacionais na organización das relacións cara ao exterior, entre elas.
5. Creación de departamentos/unidades de I+D+i:
a) Establecemento de relacións de cooperación e innovación aberta.
b) Redefinición das estratexias de comercialización e relación con clientes e provedores ou a apertura de novos mercados. Non se inclúen as actuacións relativas á comercialización que non poidan ser considerados pilotos de innovación.
6. Creación de departamentos/unidades de I+D+i:».
Debe dicir:
«4. Validación a través de pilotos de implementación de novos métodos organizativos na organización das relacións cara ao exterior, entre elas:
a) Establecemento de relacións de cooperación e innovación aberta.
b) Redefinición das estratexias de comercialización e relación con clientes e provedores ou a apertura de novos mercados. Non se inclúen as actuacións relativas á comercialización que non poidan ser consideradas pilotos de innovación.
5. Creación de departamentos/unidades de I+D+i».
– Na páxina 42902, na epígrafe «Documentación que se presenta ou xa presentada con anterioridade», onde di:
«Documentación complementaria das letras a, b, d e f do artigo 10.1 da convocatoria para cada unha das empresas vinculadas ou asociadas».
Debe dicir:
«Documentación complementaria das letras e), g) e h) do artigo 13.3 da convocatoria para cada unha das empresas vinculadas ou asociadas».
RESOLUCIÓN do 26 de xullo de 2023 pola que se resolve o proceso de selección de persoal investigador, na modalidade de investigador distinguido, para beneficiarios dunha bolsa do Consello Europeo de Investigación (ERC), no marco do programa Oportunius (código de procedemento IN859A).
Axencia Galega de Innovación — III. Outras disposicións — 04/08/2023

A Axencia Galega de Innovación (Axencia), dada a súa condición de organismo público de investigación tal e como recolle a Lei 12/2014, do 22 de decembro, de medidas fiscais e administrativas, poderá contratar persoal investigador en réxime laboral mediante as modalidades contractuais recollidas na Lei 14/2011, do 1 de xuño, de ciencia, tecnoloxía e innovación.
Mediante a Resolución do 21 decembro de 2022 (DOG núm. 5, do 9 de xaneiro de 2023) anunciouse a convocatoria de dúas prazas de persoal investigador, conforme o establecido no Decreto 64/2016, do 26 de maio, polo que se regula o réxime de contratación de persoal investigador dotado cunha bolsa do ERC, no marco do programa para a xeración, captación, retención e recuperación de talento investigador en Galicia (programa Oportunius).
Finalizado o proceso de selección de acordo co sinalado nos artigos 13 e seguintes da convocatoria, os órganos de selección elevaron á Dirección da Axencia Galega de Innovación a proposta a favor dos/das aspirantes seleccionados/as.
Por todo iso, en virtude das atribucións do Decreto 50/2012, do 12 de xaneiro, polo que se crea a Axencia Galega de Innovación e se aproban os seus estatutos, esta dirección
Primeiro. Contratar como persoal laboral da Axencia Galega de Innovación, na modalidade de investigador distinguido, as persoas que se indican no anexo.
Segundo. Contra esta resolución cabe interpor recurso de alzada perante a Presidencia da Axencia Galega de Innovación no prazo dun mes contado desde o seguinte ao da súa publicación.
Santiago de Compostela, 26 de xullo de 2023
CORRECCIÓN DE ERROS. Orde do 5 de xullo de 2023 pola que se modifica a autorización do CPR Colegio Hogar Afundación, de Vigo.
Consellería de Cultura, Educación, Formación Profesional e Universidades — III. Outras disposicións — 04/08/2023

Advertido un erro na orde que se cita, publicada no Diario Oficial de Galicia número 139, do 21 de xullo de 2023, cómpre facer a seguinte corrección:
No artigo 1, na «Composición resultante», páxina 44697, onde di:
«Réxime ordinario, modalidade presencial:
CM Impresión gráfica (2 unidades para 20 postos escolares por unidade).
CM Preimpresión gráfica (2 unidades para 30 postos escolares por unidade).
CM Instalacións de telecomunicacións (2 unidades para 30 postos escolares por unidade).
CM Instalacións eléctricas e automáticas (2 unidades para 30 postos escolares por unidade).
CM Mecanizado (4 unidades para 20 postos escolares por unidade).
CM Soldadura e caldeiraría (2 unidades para 20 postos escolares por unidade).
CS Mantemento electrónico (2 unidades para 30 postos escolares por unidade).
CS Produción e fabricación mecánica (2 unidades para 20 postos escolares por unidade)».
debe dicir:
«Réxime ordinario, modalidade presencial:
CM Impresión gráfica (2 unidades para 20 postos escolares por unidade).
CM Preimpresión dixital (2 unidades para 30 postos escolares por unidade).
CM Instalacións de telecomunicacións (2 unidades para 30 postos escolares por unidade).
CM Instalacións eléctricas e automáticas (2 unidades para 30 postos escolares por unidade).
CM Mecanizado (4 unidades para 20 postos escolares por unidade).
CM Soldadura e caldeiraría (2 unidades para 20 postos escolares por unidade).
CS Automatización e robótica industrial (2 unidades para 30 postos escolares por unidade).
CS Mantemento electrónico (2 unidades para 30 postos escolares por unidade).
CS Programación da produción en fabricación mecánica (2 unidades para 20 postos escolares por unidade)».
ORDE do 21 de xullo de 2023 pola que se amplía o crédito da Orde do 14 de decembro de 2022 pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, e se procede á súa convocatoria para o ano 2023 (código de procedemento IN519B).
Consellería de Economía, Industria e Innovación — III. Outras disposicións — 04/08/2023

A través da Orde do 14 de decembro de 2022 (DOG núm. 1, do 2 de xaneiro de 2023) convocáronse para o ano 2023 as subvencións destinadas á habilitación e mellora de infraestruturas dos parques empresariais da Comunidade Autónoma de Galicia en réxime de concorrencia competitiva.
O artigo 2 da parte dispositiva da Orde do 14 de decembro de 2022, relativo ao crédito orzamentario destinado ás axudas, establece que se destinará para a anualidade de 2023 a cantidade de 2.100.949,34 € con cargo á aplicación orzamentaria 05.02.732A.760.0. No punto 3 deste artigo prevese a posibilidade de incrementar a dotación desta partida en funcións das solicitudes presentadas e de acordo coa dispoñibilidade de crédito, feito que non implica a apertura dun novo prazo de presentación de solicitudes.
A Orde do 2 de maio de 2023 ampliou o crédito en 431.176,42 € da Orde do 14 de decembro de 2022 pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, e se procede á súa convocatoria para o ano 2023 (DOG núm. 87, do 8 de maio de 2023).
Para a tramitación dos expedientes de axuda desta convocatoria, o crédito orzamentario existente deberase incrementar para atender as necesidades de fondos para a súa tramitación, polo que procede a oportuna modificación orzamentaria incorporando crédito na aplicación 05.02.732A.760.0, Mellora de infraestruturas en parques empresariais, por un importe de 372.744,33 €.
En consecuencia, en uso das atribucións que me foron conferidas,
Artigo único. Ampliación do crédito orzamentario
Modifícase o artigo 2 da parte dispositiva da Orde da Vicepresidencia Primeira e Consellería de Economía, Industria e Innovación do 14 de decembro de 2022 no referente ao crédito orzamentario destinado, incrementándoo en 372.744,33 €, de maneira que a anualidade de 2023 pasa a ser 2.904.870,09 €.
Disposición derradeira única. Entrada en vigor
Esta orde entrará en vigor o día hábil seguinte ao da súa publicación no Diario Oficial de Galicia.
Santiago de Compostela, 21 de xullo de 2023
CORRECCIÓN DE ERROS. Resolución do 11 de setembro de 2023, da Secretaría Xeral Técnica da Consellería do Mar, pola que se dá publicidade a catro encomendas de xestión ao medio propio Fundación Centro Tecnolóxico do Mar para seren executadas durante os anos 2023, 2024, 2025 e 2026.
Consellería do Mar — III. Outras disposicións — 25/09/2023

Advertidos erros na referida resolución, publicada no DOG nº 178, do 19 de setembro de 2023, procede facer a seguinte corrección:
– Na páxina 53442, onde di:
«– Prazo de vixencia: desde o 1 de agosto de 2023 ata o 31 de decembro de 2025».
Debe dicir:
«– Prazo de vixencia: desde o 1 de outubro de 2023 ata o 31 de decembro de 2025».
EXTRACTO da Orde do 14 de setembro de 2023 pola que se establecen as bases reguladoras e se convocan os premios fin de carreira da Comunidade Autónoma de Galicia para o alumnado que rematou os seus estudos de ensinanzas artísticas superiores no curso 2022/23 en centros públicos de Galicia (código de procedemento ED311G).
Consellería de Cultura, Educación, Formación Profesional e Universidades — III. Outras disposicións — 25/09/2023

BDNS (Identif.): 716983.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Estudantes que remataron brillantemente os seus estudos conducentes a unha titulación superior de ensinanzas artísticas no curso 2022/23, nos centros dependentes da Xunta de Galicia, cunha puntuación media no seu expediente académico igual ou superior a 8,5000 sen arredondamento.
Segundo. Obxecto
Convocar, en réxime de concorrencia competitiva, os premios fin de carreira da Comunidade Autónoma para o alumnado que rematou os seus estudos de ensinanzas artísticas superiores no curso 2022/23 nos centros públicos da Comunidade Autónoma de Galicia.
Terceiro. Bases reguladoras
Publícanse conxuntamente coa convocatoria.
Cuarto. Orzamento e contía dos premios
O importe global previsto na orde é de 21.000 €.
Cada premio terá unha dotación máxima de 3.500 € e un diploma acreditativo.
Quinto. Prazo de presentación de solicitudes
O prazo de presentación de solicitudes será dun mes, contado desde o día seguinte ao da publicación desta convocatoria no Diario Oficial de Galicia. Entenderase como último día do prazo o correspondente ao mesmo ordinal do día da súa publicación. Se o último día de prazo for inhábil, entenderase prorrogado ao primeiro día hábil seguinte e, se no mes do vencemento non houber día equivalente ao inicial do cómputo, entenderase que o prazo finaliza o último día do mes.
Santiago de Compostela, 14 de setembro de 2023
EXTRACTO da Orde do 28 de xullo de 2023 pola que se procede á segunda convocatoria do ano 2023 para a concesión de subvencións, plurianuais e en réxime de concorrencia competitiva, dirixidas a concellos para a construción, reforma, reparación, adecuación ou mellora de instalacións deportivas de titularidade municipal e para a adquisición de material deportivo inventariable (código de procedemento DE401C).
Vicepresidencia Primeira e Consellería de Presidencia, Xustiza e Deportes — III. Outras disposicións — 09/08/2023

BDNS (Identif.): 711407.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Entidades beneficiarias
Poderán ser beneficiarios destas subvencións os concellos de Galicia que, con carácter previo á resolución de concesión da axuda, teñan as súas instalacións deportivas inscritas no Rexistro de Instalacións Deportivas de Galicia.
Segundo.
Obxecto
Esta orde ten por obxecto proceder á segunda convocatoria do ano 2023 para a concesión de subvencións, plurianuais e en réxime de concorrencia competitiva, dirixidas a concellos para a construción, reforma, reparación, adecuación ou mellora de instalacións deportivas de titularidade municipal e para a adquisición de material deportivo inventariable (código de procedemento DE401C).
Quedan excluídas as actuacións de mellora da eficiencia enerxética nas instalacións deportivas.
Terceiro.
Bases reguladoras
As bases reguladoras polas cales se rexerá esta convocatoria son as aprobadas a través da Orde do 21 de marzo de 2023 pola que se establecen as bases reguladoras, de carácter plurianual e en réxime de concorrencia competitiva, dirixidas a concellos para a construción, reforma, reparación, adecuación ou mellora de instalacións deportivas de titularidade municipal e para a adquisición de material deportivo inventariable, e se procede á súa convocatoria para os anos 2023 e 2024 (código de procedemento DE401C), que se publicou no DOG núm. 60, do 27 de marzo.
Cuarto.
Importe
Para conceder estas subvencións destinaranse 2.003.200,38. € con cargo á aplicación orzamentaria 06.02.441A.760.0, dos orzamentos xerais da Comunidade Autónoma de Galicia. Na anualidade 2023 destinaranse 1.100.000,00 € e na anualidade 2024 destinaranse 903.200,38 €.
Quinto.
Prazo para presentar as solicitudes
O prazo de presentación de solicitudes será dun mes, contado a partir do día seguinte ao da publicación desta orde no
Diario Oficial de Galicia
.
Santiago de Compostela, 28 de xullo de 2023
RESOLUCIÓN do 28 de xullo de 2023 pola que se anuncia o acordo do Pleno do Consello de Contas de Galicia de publicación da memoria anual de actividades do Consello de Contas de Galicia correspondente ao exercicio 2022 acompañada dos informes de fiscalización que se relacionan.
Consello de Contas de Galicia — III. Outras disposicións — 07/08/2023

De conformidade co disposto no artigo 19 da Lei 6/1985, do 24 de xuño, do Consello de Contas, anúnciase a aprobación e publicación polo Pleno do Consello de Contas de Galicia, do 27 de xullo de 2023, da memoria anual de actividades correspondente ao exercicio 2022 acompañada dos informes de fiscalización que a seguir se relacionan:
– Informe de fiscalización da Conta Xeral da Comunidade Autónoma. Exercicio 2021.
– Informe de fiscalización da Conta Xeral do Sergas. Exercicio 2021.
– Informe de fiscalización da Conta Xeral das entidades locais de Galicia. Exercicio 2021.
– Informe económico-financeiro das entidades instrumentais autonómicas. Exercicio 2021.
– Informe de fiscalización dos fondos europeos. Exercicio 2021.
– Informe de fiscalización dos fondos de compensación interterritorial. Exercicio 2021.
– Informe de fiscalización do impacto da pandemia COVID-19 no ámbito da contratación do Sergas.
– Informe de fiscalización dos contratos-programa subscritos entre as fundacións sanitarias e o Sergas.
– Informe de fiscalización dos controis básicos de ciberseguridade. Deputación de Ourense, exercicio 2022.
– Informe de avaliación e análise da situación económico-financeira-patrimonial e orzamentaria dos consellos reguladores das denominacións xeográficas do sector alimentario.
Enlace para acceder á memoria de actividades do exercicio 2022:
https://www.ccontasgalicia.es/gl/menus-consello/transparencia/actividades
Enlace para acceder aos informes de fiscalización:
https://www.ccontasgalicia.es/gl/menus-consello/fiscalizacion/informes
Santiago de Compostela, 28 de xullo de 2023
RESOLUCIÓN do 24 de xullo de 2023, da Dirección Xeral de Relacións Laborais, pola que se procede á publicación das axudas concedidas en virtude da Orde do 31 de decembro de 2022 pola que se establecen as bases reguladoras das axudas destinadas a accións de fomento da prevención de riscos laborais e se convocan na Comunidade Autónoma de Galicia no exercicio de 2023 (código de procedemento TR852A).
Consellería de Promoción do Emprego e Igualdade — III. Outras disposicións — 07/08/2023

En cumprimento do disposto no artigo 15 da Lei 9/2007, do 13 de xuño, de subvencións de Galicia, e do artigo 27.6 da Orde do 31 de decembro de 2022 pola que se establecen as bases reguladoras das axudas destinadas a accións de fomento da prevención de riscos laborais e se convocan na Comunidade Autónoma de Galicia no exercicio de 2023, procédese á publicación das subvencións concedidas en virtude da devandita orde para o ano 2023.
Obxecto da axuda: as axudas teñen como obxecto subvencionar as accións de formación, sensibilización, asesoramento e fomento da prevención de riscos laborais en Galicia recollidas no artigo 2 da orde de referencia que establece como actuacións subvencionables as seguintes:
Na liña 1: cun importe total de 1.000.000,00 euros, accións formativas e actividades de asesoramento e sensibilización en relación coa normativa de prevención de riscos laborais por parte dos gabinetes técnicos de seguridade e saúde laboral, de carácter intersectorial.
Na liña 2: cun importe total de 655.103,00 euros, cursos de formación sectoriais e a realización de xornadas de sensibilización de carácter sectorial, así como estudos de carácter tamén sectorial e accións que permitan a elaboración de ferramentas e materiais innovadores relacionados co fomento da prevención de riscos laborais.
Norma reguladora: Orde do 31 de decembro de 2022 pola que se establecen as bases reguladoras das axudas destinadas a accións de fomento da prevención de riscos laborais e se convocan na Comunidade Autónoma de Galicia no exercicio de 2023 (
Diario Oficial de Galicia
núm. 27, do 8 de febreiro de 2023).
Crédito orzamentario: 1.655.103,00 € (un millón seiscentos cincuenta e cinco mil e cento tres euros) recollido na aplicación orzamentaria 11.40.324A.481.1, código de proxecto 2015 00507, dos orzamentos xerais da Comunidade Autónoma de Galicia para o ano 2023.
Santiago de Compostela, 24 de xullo de 2023
EXTRACTO da Resolución do 21 de xullo de 2023 pola que se aproban as bases reguladoras e a convocatoria de prazas na Residencia de creación literaria Illa de San Simón 2023 (código de procedemento CT221F).
Consellería de Cultura, Educación, Formación Profesional e Universidades — III. Outras disposicións — 07/08/2023

BDNS (Identif.): 711181.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
1. Terán a condición de beneficiarias deste programa aquelas persoas físicas individuais que interveñan no proceso de creación do libro, nos correspondentes labores de escritura, tradución, deseño gráfico e ilustración, segundo establece o artigo 5.1 da Lei 17/2006, do 27 de decembro, do libro e da lectura de Galicia.
2. O programa da Residencia de creación literaria Illa de San Simón está dirixido a persoas maiores de 18 anos que desenvolvan un proxecto creativo en lingua galega, en calquera xénero: narrativa, ensaio, poesía, teatro, banda deseñada...
3. As persoas solicitantes deben estar ao día no cumprimento das obrigas tributarias e fronte á Seguridade Social e non ter pendente de pagamento ningunha outra débeda coa Administración pública da Comunidade Autónoma de Galicia.
Segundo. Obxecto
1. Este programa ten como obxecto a concesión dun máximo de 12 prazas para a realización de residencias creativas de carácter literario para desenvolver na Residencia de creación literaria Illa de San Simón, así como fornecer unhas condicións favorables para o proceso de creación nun contexto de traballo de características adecuadas.
2. Esta iniciativa pretende o apoio á creación literaria de persoas que desenvolvan residencias de traballo cunha duración de entre unha quincena e un mes como máximo, nos espazos dispoñibles para este obxectivo na Illa de San Simón.
Terceiro. Bases reguladoras
Resolución do 21 de xullo de 2023 pola que se aproban as bases reguladoras e a convocatoria das prazas na Residencia de creación literaria Illa de San Simón 2023 (código de procedemento CT221F).
Cuarto. Prazo de presentación de solicitudes
1. O prazo de presentación de solicitudes será dun mes desde o día seguinte ao da publicación desta convocatoria no
Diario Oficial de Galicia
.
Para estes efectos, entenderase como último día do prazo o correspondente ao mesmo ordinal do día da publicación. Se o último día de prazo é inhábil, entenderase prorrogado ao primeiro día hábil seguinte, e se no mes de vencemento non hai día equivalente ao inicial do cómputo, entenderase que o prazo remata o derradeiro día do mes.
2. Non serán admitidas en ningún caso solicitudes presentadas fóra do prazo e da forma establecida nesta convocatoria.
Santiago de Compostela, 21 de xullo de 2023
RESOLUCIÓN do 21 de xullo de 2023, da Dirección Xeral de Comercio e Consumo, pola que se dá publicidade das axudas concedidas ao abeiro da Orde do 23 de decembro de 2022 pola que se establecen as bases reguladoras para a concesión, en réxime de concorrencia non competitiva, de subvencións para o Programa de modernización do comercio: Fondo Tecnolóxico, no marco do Plan de recuperación, transformación e resiliencia financiado pola Unión Europea-NextGenerationEU, e se procede á súa convocatoria para o ano 2023 (código de procedemento CO300G).
Consellería de Economía, Industria e Innovación — III. Outras disposicións — 07/08/2023

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 22 das bases reguladoras da orde, publícanse as subvencións concedidas mediante resolución do director xeral de Comercio e Consumo, por delegación da conselleira de Economía, Industria e Innovación (Orde do 9.2.2023; DOG núm. 34, do 17.2.2023), relacionadas no anexo.
Norma reguladora: Orde do 23 de decembro de 2022 pola que se establecen as bases reguladoras para a concesión, en réxime de concorrencia non competitiva, de subvencións para o Programa de modernización do comercio: Fondo Tecnolóxico, no marco do Plan de recuperación, transformación e resiliencia financiado pola Unión Europea-NextGenerationEU, e se procede á súa convocatoria para o ano 2023 (código de procedemento CO300G).
Crédito orzamentario: 2.700.000,00 €.
Finalidade: concesión de subvencións para o Programa de modernización do comercio: Fondo Tecnolóxico, no marco do Plan de recuperación, transformación e resiliencia financiado pola Unión Europea-NextGenerationEU.
Santiago de Compostela, 21 de xullo de 2023
– Asociacións de comerciantes
RESOLUCIÓN do 27 de xullo de 2023, da Dirección Xeral de Formación Profesional, pola que se fai pública a relación de centros autorizados para impartir ensinanzas de formación profesional plurilingües, así como os ciclos formativos e cursos de especialización autorizados, no curso 2023/24, no marco do Plan de recuperación, transformación e resiliencia.
Consellería de Cultura, Educación, Formación Profesional e Universidades — III. Outras disposicións — 07/08/2023

Mediante a Resolución do 10 de maio de 2023, da Dirección Xeral de Formación Profesional (DOG núm. 95, do 22 de maio), fíxose público o anuncio da resolución pola que se regulan as ensinanzas de formación profesional plurilingües para o curso 2023/24, no marco do Plan de recuperación, transformación e resiliencia.
A disposición décimo terceira da resolución da convocatoria establece que a directora xeral de Formación Profesional ditará unha resolución que conteña a relación de centros autorizados para impartir ciclos formativos e cursos de especialización plurilingües e que se publicará no
Diario Oficial de Galicia
.
Segundo o artigo 25.1 do Decreto 119/2022, do 23 de xuño, polo que se establece a estrutura orgánica da Consellería de Cultura, Educación, Formación Profesional e Universidades, a Dirección Xeral de Formación Profesional é o órgano directivo da Administración xeral da Comunidade Autónoma ao cal lle corresponde exercer as competencias e funcións que se lle atribúen á Xunta de Galicia en materia de formación profesional (DOG núm. 126, do 4 de xullo).
En virtude do exposto anteriormente,
Primeiro. Publicar a relación de centros autorizados para impartir ensinanzas de formación profesional plurilingües no curso 2023/24, así como os ciclos formativos e cursos de especialización autorizados, no marco do Plan de recuperación, transformación e resiliencia.
Segundo. Contra esta resolución poderase interpoñer un recurso de alzada ante o conselleiro de Cultura, Educación, Formación Profesional e Universidades no prazo dun mes, contado a partir do día seguinte ao da súa publicación no
Diario Oficial de Galicia
, de acordo co disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas.
Santiago de Compostela, 27 de xullo de 2023
RESOLUCIÓN do 1 de setembro de 2023, da Secretaría Xeral de Medios, pola que se dá publicidade aos convenios subscritos dentro do segundo cuadrimestre do ano 2023.
Presidencia da Xunta de Galicia — III. Outras disposicións — 07/09/2023

De acordo co previsto no artigo 15.2 da Lei 1/2016, do 18 de xaneiro, de transparencia e bo goberno, dispoño que se dea publicidade aos convenios subscritos pola Secretaría Xeral de Medios dentro do segundo cuadrimestre do ano 2023, que se incorporan como anexo a esta resolución.
Santiago de Compostela, 1 de setembro de 2023